La Policía Local de Paterna amplia la seua Unitat Canina amb un quart gos policia
15/02/2019

# La Policía Local de Paterna amplia la seua Unitat Canina amb un quart gos policia

[![La Policía Local de Paterna amplia la seua Unitat Canina amb un quart gos policia](/images/noticias/2019/02/unidad-canina-gr.jpg)](/images/noticias/2019/02/unidad-canina-gr.jpg)

15.02.2019

El nou agent caní “Lobo”, és un pastor alemany de 15 mesos que ha sigut ensinistrat pels agents locals

La Policia Local de Paterna ha incorporat a un nou membre a la seua Unitat Canina, “Lobo”, un pastor alemany de 15 mesos d'edat que s'uneix a “Urko”, “Kira” i “Fanny” per a reforçar l'equip d'agents canins que es va crear en 2014.

Tal com ha explicat l'Alcalde de Paterna, Juan Antonio Sagredo _“amb l'arribada de “Lobo”, Paterna es converteix en el municipi amb major nombre d'agents canins i en referent nacional en el control i detecció de drogues”._

En aqueix sentit, el primer edil ha assenyalat que “gràcies a aquest nou membre el servei duplicarà la seua presència als parcs i jardins on habitualment treballa, i permetrà als diferents grups d'atenció ciutadana organitzar-se de manera que podran comptar amb el suport d'aquesta unitat canina en tots els seus torns”. 

Per part seua, la regidora de Seguretat, Nuria Campos, ha recordat que des que es creara l'equip caní, el consum de droga en zones públiques s'ha reduït de manera dràstica ja que, tal com ha anunciat la regidora _“s'ha acabat amb més del 90% dels punts on es traficava o consumia droga en el municipi”._

A més, la regidora ha destacat el magnífic treball dels ensinistradors i ha reconegut la importància de l'efecte dissuasiu de la unitat _canina “un aspecte clau del seu treball que els ha convertits en xicotets herois per als paterners i paterneres”._

El jove “Lobo”, se suma a l'equip d'agents canins format per “Kira”, una spaniel bretó, “Fanny”, un pastor aleman, i “Urko”, un pastor belga malinoisy primer membre d'aquesta unitat especial.